text: [{"text_idx": "#000001", "text": "Si\u0301 myndirnar ta\u0301 fjallasu\u0301kklararnir kappa\u00f0ust uttast i\u0301 landny\u00f0ringshorninum av Jersey i\u0301 dag."}, {"text_idx": "#000003", "text": "31 su\u0301kklarar royndi seg a\u0301 har\u00f0u fjallasu\u0301kklubreytini i\u0301 dag. Breytin var l\u00f8gd i\u0301 landsynningshorninum av oynni, og kappingin i\u0301 dag var merkt av no\u0301gva vindinum, sum var her u\u0301ti i\u0301 sandheyggjunum."}, {"text_idx": "#000004", "text": "Tveir f\u00f8royskir su\u0301kklarar vo\u0301ru vi\u00f0, Hilmar Hansen og Helgi Winther Olsen. Hilmar hansen gj\u00f8rdist nummar 27, me\u00f0an Helgi Winther Olsen gj\u00f8rdist nummar 10, ta\u0301 hann tapti spurtin til tann, i\u00f0 gj\u00f8rdist nummar 9. Teir vo\u0301r\u00f0u skra\u0301settir i\u0301 somu ti\u0301\u00f0, n\u00e6stan seks minuttir eftir vinnaran."}, {"text_idx": "#000005", "text": "Tveir lokalir su\u0301kklarar saman vi\u00f0 einum av grannaoynni Jersey \u2013 teir h\u00f8vdu helst roynt rundteinin naka no\u0301gvar fer\u00f0ir a\u0301\u00f0ur \u2013 l\u00f8gdu seg beinanvegin a\u0301 odda i\u0301 kappingini, og ta\u00f0 gj\u00f8rdist bara teir, i\u00f0 kappa\u00f0ust um try\u0301 tey fremstu pla\u0301ssini."}]